
_START_ARTICLE_
Brompton Road
_START_PARAGRAPH_
Brompton Road er en gade i Knightsbridge i bydelen Kensington & Chelsea i London. Den begynder ved Knightsbridge Station, går sydvestover til det som populært kaldes "Brompton Cross" syd for South Kensington Station, og fortsætter videre sydvestover som Fulham Road._NEWLINE_Gaden er en gennnemfartsåre gennem et af Londons mest velstående områder, og har mange dyre restauranter, butikker og hoteller. Brompton Road er adressen til Europas største varemagasin, Harrods._NEWLINE_Brompton Road må ikke forveksles med Old Brompton Road, som ligger noget længere nord og vest i South Kensington._NEWLINE_Brompton Oratory er en af de største katolske kirker i London. Den er særlig kendt for sin konservative liturgi, ofte med hele messen på latin.